ג'וניפר קוברה

ג'וניפר קוברה (באנגלית: Juniper Cobra) הוא תרגיל צבאי דו-שנתי המתקיים בישראל. משתתפים בו כוחות מצה"ל ומפיקוד אירופה של ארצות הברית, והוא נועד לאמן את מערכי ההגנה מפני טילים של הכוחות. התרגיל מתקיים משנת 2001 ונמשך כמספר ימים. זהו התרגיל הגדול ביותר של צה"ל עם כוחות זרים. בצד הישראלי משתתפים בתרגיל כוחות ממערך ההגנה האווירית, מטה ובסיסי חיל האוויר, כוחות פיקוד העורף וכוחות מערכי החירום, רפואה וההצלה. בצד האמריקאי משתתף כוח משימה של פיקוד אירופה שייעודו סיוע בהגנה על ישראל מפני טילים. התרגיל מדמה סיטואציות הדורשות הגנה מפני טילים בליסטיים, אספקה בזמן חירום, תגובות בעת משבר, וסיוע חוץ הומניטרי. ג'וניפר קוברה 2001 - התרגיל הראשון, נערך בפברואר 2001. ג'וניפר קוברה 2003 - נערך בפברואר-מרץ 2003 ונבחנה בו היערכות מערכי ההגנה האווירית לקראת מבצע חופש לעיראק. בתום התרגיל נותרו כוחות וסוללות הגנה אווירית אמריקאיים בישראל. גו'ניפר קוברה 2005 - נערך במרץ-אפריל 2005. בתרגיל השתתפו כ-500 אנשי צבא אמריקאים בהם חיילים משני גדודי הפטריוט של חטיבת ההגנה האווירית ה-69 של צבא ארצות הברית, אנשי הצי האמריקאי, ואנשי תמיכת קשר ולוגיסטיקה. ג'וניפר קוברה 2007 (JC7) - התרגיל נערך במרץ 2007 והשתתפו בו בין השאר חטיבת ההגנה האווירית ה-69 של צבא ארצות הברית (אנ') וסוללות מרגימנט ההגנה האווירית ה-7 (אנ'). ג'וניפר קוברה 10 (JC10) - בתרגיל השתתפו מעל 1,000 חיילים אמריקאים מהצי, חיל האוויר, צבא היבשה, וחיל הנחתים. בין השאר פרסה בישראל חטיבת ההגנה מפני טילים ה-357 של צבא ארצות הברית (אנ') עם סוללות PAC-3 פטריוט, מערכות THAAD, ספינות הצי השישי של ארצות הברית עם מערכות SM-3 וכוחות של המשמר הלאומי של ארצות הברית. התרגיל התקיים באוקטובר-נובמבר 2009. ב-2012 נערך תרגיל שיתוף הפעולה בין הצבאות במתכונת מורחבת יותר תחת שם הקוד Austere Challenge 12 ‏(AC12) ג'וניפר קוברה 2014 (JC14) - בתרגיל השתתפו 700 חיילים אמריקאים שפרסו בישראל וכ-1,300 חיילים אמריקאים שהשתתפו בתרגיל באירופה ובארצות הברית. התרגיל נערך במאי 2014 ג'וניפר קוברה 2016 (JC16) - בתרגיל השתתפו כ-1,300 אנשי הכוחות המזוינים של ארצות הברית. התרגיל נערך בפברואר-מרץ 2016 ג'וניפר קוברה 2018 (JC18) - בתרגיל נטלו חלק כ-2,500 אנשי צבא אמריקאים, מתוכם 2,100 שנפרסו ברחבי ישראל. במשולב עם התרגיל התקיימו גם התרגיל המטכ"לי "אבן הראשה" ותרגיל העורף הלאומי "עמידה איתנה". התרגיל התקיים בפברואר-מרץ 2018. ג'וניפר קוברה 2020 (JC20) - התרגיל התקיים במרץ 2020. נטלו בו חלק מעל 2,500 אנשי צבא אמריקאים, מהם תרגלו בישראל מעל 600, לצד כ-1,000 חיילי צה"ל. על התרגיל העיבה התפרצות נגיף קורונה-ווהאן ובוטלה הגעתם לישראל של מאות אנשי צבא אמריקאים שבסיסם באיטליה. במקומם נטלו חלק בתפקיד כוחות צבא המוצבים בגרמניה ובארצות הברית. ב-4 במרץ, מספר ימים לאחר תחילת התרגיל, הוא הופסק בעקבות החמרת הצעדים של משרד הבריאות נגד התפרצות הקורונה. מדיה וקבצים בנושא ג'וניפר קוברה בוויקישיתוף שיתוף פעולה בין מדינות, צבאות ואנשים, באתר חיל האוויר הישראלי, 25 בפברואר 2016 שניים שהם אחד, באתר חיל האוויר הישראלי, 1 באפריל 2018 עדי בר, כך נראה שיתוף הפעולה בין צה"ל לצבא ארצות הברית בתרגיל ה"ג'וניפר פלקון", אתר צה"ל, 18.02.2021 הפטריוט מבצעי בתוך 24 שעות ממתן ההתרעה, באתר ערוץ 7, 27 בפברואר 2003 USAREUR Units Participate in Juniper Cobra 2007, אתר צבא ארצות הברית, 21 במרץ 2007 Ohio Guard teams with Israeli forces during joint exercise, אתר פיקוד אירופה של ארצות הברית ספי קיני, הסתיים תרגיל "ג'וניפר קוברה", באתר News1 מחלקה ראשונה, 9 בנובמבר 2009 כמו בנאט"ו: ישראל וארה"ב מתכננות תרגיל צבאי מסיבי, באתר גלובס, 4 באפריל 2011 USEUCOM readies to participate with IDF in Exercise Juniper Cobra 2018, אתר פיקוד אירופה של ארצות הברית כרמל להד וטל בן-נאה, ‏החל תרגיל ה"ג'וניפר קוברה" 2018, באתר חיל האוויר הישראלי, 22 בפברואר 2018 עפרי טל, ‏הגנה משותפת: תרגיל ה"ג'וניפר קוברה" החל היום, באתר חיל האוויר הישראלי, 3 במרץ 2020 יואב זיתון, לאחר הפרסום ב-ynet | בוטלה הגעת מאות אמריקנים מאיטליה לתרגיל עם צה"ל, באתר ynet, 27 בפברואר 2020 מערכת אתר חיל-האוויר, ‏לאור הנחיות משרד הבריאות ותוך תיאום הדוק עם הפיקוד האירופי של צבא ארה"ב הוחלט על הפסקת תרגיל ה"ג'וניפר קוברה", באתר חיל האוויר הישראלי, 4 במרץ 2020